CELEX: 62015CA0169
Language: et
Date: 2016-10-20 00:00:00
Title: Kohtuasi C-169/15: Euroopa Kohtu (kolmas koda) 20. oktoobri 2016. aasta otsus (Benelux Gerechtshofi eelotsusetaotlus – Benelux) – Montis Design BV versus Goossens Meubelen BV (Eelotsusetaotlus — Tööstus- ja kaubandusomand — Autoriõigus ja sellega kaasnevad õigused — Direktiiv 93/98/EMÜ — Artikli 10 lõige 2 — Kaitsetähtaeg — Kaitse Berni konventsiooni kohaldamisest tuleneva taastumise puudumine)

19.12.2016   
            
            
               ET
            
            
               Euroopa Liidu Teataja
            
            
               C 475/6
            
         Euroopa Kohtu (kolmas koda) 20. oktoobri 2016. aasta otsus (Benelux Gerechtshofi eelotsusetaotlus – Benelux) – Montis Design BV versus Goossens Meubelen BV
   (Kohtuasi C-169/15) (1)
   
   ((Eelotsusetaotlus - Tööstus- ja kaubandusomand - Autoriõigus ja sellega kaasnevad õigused - Direktiiv 93/98/EMÜ - Artikli 10 lõige 2 - Kaitsetähtaeg - Kaitse Berni konventsiooni kohaldamisest tuleneva taastumise puudumine))
   (2016/C 475/07)
   Kohtumenetluse keel: hollandi
   
      Eelotsusetaotluse esitanud kohus
   
   Benelux Gerechtshof
   
      Põhikohtuasja pooled
   
   
      Kassaator: Montis Design BV
   
      Vastustaja: Goossens Meubelen BV
   
      Resolutsioon
   
   Nõukogu 29. oktoobri 1993. aasta direktiivi 93/98/EMÜ (autoriõiguse ja sellega kaasnevate õiguste kaitse tähtaja ühtlustamine) artikli 10 lõiget 2 koostoimes artikli 13 lõikega 1 tuleb tõlgendada nii, et direktiivis ette nähtud kaitsetähtajad ei kehti autoriõiguste suhtes, mis olid riigisiseste õigusnormide kohaselt esmalt kaitstud, kuid enne 1. juulit 1995 lõppesid.
   Direktiivi 93/98 tuleb tõlgendada nii, et sellega ei ole vastuolus riigisisesed õigusnormid, mis esmalt nägid ette teose kaitse autoriõiguste alusel nagu põhikohtuasjas, kuid hiljem nägid teatava formaalsuse täitmata jätmise tõttu ette nende õiguste lõpliku lõppemise enne 1. juulit 1995.
   
      (1)  ELT C 228, 13.7.2015.